Громовдор
«Громовдор» — 2006-жылы «Меркаба фильм» киностудиясында тартылган, ар бири 45-50 мүнөткө созулган, 12 сериядан турган, көркөм тасма.

Тасманын алгачкы 12 сериясы 2006 жылы, 13 февралдан - 2 мартка чейин РТР каналынан көрсөтүлгөн.13-24-сериялар тартылып, көрсөтүүгө даяр болгондо Биринчи канал (ОРТ) тасманы көрсөтүү укугуна ээ болгон. Биринчи каналдын көрүүчүлөрүнө окуя түшүнүктүү болуш үчүн адегенде алгачкы 12 серия, андан соң январдын аягынан тартып “Громовдор. Үмүт үйү” көрсөтүлө баштаган.

Мазмуну
Громовдор:.Тасманын башкаармандары – Совет учурунда жашаган жөнөкөй үйбүлө: Мария, Фёдор, алардын балдары Настя, Саша, Савва, Никитка жана кичинекей Ваня. Фёдор шахтада иштейт, Мария болсо – мугалим. Алардын жайбаракат жашоосу жок жерден болгон окуядан улам бузулат. Ата-энеси менен эрте кош айтышкан төрт биртууганды тагдыр эң кенже биртууганы Ванядан да ажыратып, мындан кийинки жашоолорун өз алдынча улантууга мажбур болушат. 
Алар баштарынан эмнелерди гана өткөрүшпөйт: зордук-зомбулук, ачкачылык, түрмө, кумар оюндары, балдар үйү... Эң негизгиси, Громовдор бир үйбүлө экенин эстеринен чыгарышпай, татаал турмуш менен алышып келишет.
Громовдор. Үмүт үйү:. Громовдор жөнүндөгү төрт биртуугандын окуясынын уландысы. 1979-жыл. Москванын четиндеги Химки айылы. Настя бөбөктөрүн ээрчитип чоң энесинин үйүнө келет. Бирок, аларды ал жакта эч күтүшпөйт. Кайрадан турак-жай издөө, жумушсуздук, туугандар менен батышпагандык сыяктуу маселелер Громовдордун башына түшөт. Бирок, ынтымак баарын жеңет...

Кызыктуу маалыматтар
 “Громовдор” сериалынын 24 сериясынын жалпы бюджети 2 миллион долларга жакын барат.
 Тасма башталаарда анын негизги саундтреги болгон “Булбул” деген ырдын сырдуу окуяга байланышы бар. Ырдын сөзү менен обонун ХХ кылымдын башында эле 10 жашар бала жазган. 1988-жылы аны башка 10 жашар бала аткарат. Ыр жазылган кассетаны качандыр бир кезде “көрөсүң, кереги тийет” деп бейтааныш кемпир режиссёр А.Барановдун колуна карматып кетет. Кийин чындыгында эле ыр керекке жараганда анын авторун издеп таба албай коюшкан. Ал эми аны ырдаган бала 17 жашында сүзгөндү билгенине карабастан дарыяга чөгүп өлгөнү белгилүү болгон.
 Кичинекей ымыркай Ваня Громовдун ролун аткарган бөбөк чындыгында эркек эмес, кыз болгон. Тасмага катышып калган эң кичинекей актрисанын аты Аня.
 Тасмада сүрөттөлгөн окуя 80-жылдарды чагылдырат. Так ушул мезгилде дүйнөлүк Олимпиадалык оюндар Советтер Союзунда болуп, атактуу мамалак көккө көтөрүлгөн.Ал эми сериалдын жаратуучулары легендарлуу олимпиядалык мамалакты кайрадан асманга учурушкан.

Каармандарда

Тасманын тартылышы
Тартуучу топ
 Режиссёру: Александр Баранов
 Сценарийдин авторлору: Алексей Винокуров, Бахыт Килибаев жана Александр Баранов
 Продюсери: Тимур Бекмамбетов
 Композитору: Ирина Туманова
 Монтаждаган режиссёрлору : Ольга Гриншпун, Ольга Петрусевич

Шилемелер
 
 «Громовдор»  detivkino.ru  сайытында
 Жаралуу тарыхы. Режиссёр менен болгон интервью
 Глафира Тарханова менен болгон интервью
 Сериалдын музыкасы 
 «Россия» телеканалындагы тасманын бет ачаары 

2006 жылдагы Орусиянын телесериалдары
Орусиянын драмалык телесериалдары
Орусиянын мелодрамалык телесериалдары